Raġel ta’ 27 sena mill-Mosta ttieħed l-isptar għall-kura wara li kmieni wara nofsinhar, inqalbet il-karozza li kien qed isuq fit-triq li tagħti mis-Siġġiewi għal taħt is-Salib tal-Għolja. L-inċident seħħ għall-ħabta tas-12.45 p.m. fi Triq ta’ Bur il-Kbir. x’ħin il-karozza li kienet qed tinstaq fid-direzzjoni lejn ir-Rabat, lagħqtet ħajt tas-sejjiegħ u nqalbet. Ftit tal-ħin wara minbarra l-pulizija fuq il-post marret ukoll ambulanza. tvm.com.mt huwa nfurmat li s-sewwieq ħareġ waħdu mill-vettura iżda xorta ttieħed l-isptar għall-kura. S’issa għadha mhix magħrufa l-kundizzjoni tas-sewwieq.